cyanic-selkie/wikianc huggingface dataset:
Ταϊλάνδη
Δημογραφία
Η Ταϊλανδική γλώσσα είναι εθνική γλώσσα της Ταϊλάνδης, γραπτή στο αλφάβητό της, αλλά πολλές εθνικές και περιφερειακές διάλεκτοι υπάρχουν επίσης στις περιοχές όπου οι άνθρωποι μιλούν κυρίως Άισαν ή Χμερ. Αν και τα αγγλικά διδάσκονται ευρέως στα σχολεία, η ικανότητα είναι χαμηλή.
Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 77,7 χρόνια (74,4 χρόνια οι άνδρες και 81,0 οι γυναίκες).
Μεταφορές
μικρογραφία|200x200εσ|Αεροδρόμιο Σουβαρναμπούμι Το 2008 λειτουργούσαν στο κράτος 108 αεροδρόμια και 3 ελικοδρόμια. Ο εμπορικός στόλος περιλαμβάνει 398 πλοία. Το οδικό δίκτυο καλύπτει (2006) περισσότερα από 180.000 χλμ. Η οδήγηση γίνεται στην αριστερή πλευρά του δρόμου. Η Μπανγκόκ είναι η μοναδική πόλη της Ταϊλάνδης που διαθέτει μετρό. Γενικά οι μεταφορές στη Ταϊλάνδη χαρακτηρίζονται χαοτικές χωρίς να επικρατεί κάποιο μέσο μεταφοράς. Ιδιαίτερα διαδεδομένη είναι και η χρήση δικύκλων, μοτοσυκλετών αλλά και ποδηλάτων.
Πολιτισμός
μικρογραφία|200x200εσ|Τελετή εκπαιδευτικών (Wai Kru) Ο τυποποιημένος χαιρετισμός στην Ταϊλάνδη είναι μια χειρονομία που θυμίζει στάση προσευχής, αποκαλούμενη γουάι (wai). Στα ταμπού περιλαμβάνονται το άγγιγμα του κεφαλιού ή η υπόδειξη με τα πόδια, δεδομένου ότι το κεφάλι θεωρείται το υψηλότερο και το πόδι το χαμηλότερο μέρος του σώματος. Το να περπατά κανείς πάνω από κάποιον ή πάνω από τρόφιμα, θεωρείται προσβολή. Τα βιβλία και άλλα έγγραφα θεωρούνται τα πιο σεβαστά υλικά αντικείμενα - επομένως κάποιος δεν πρέπει να σπρώξει ένα βιβλίο (για να το δώσει) πάνω σε ένα τραπέζι ή να το αφήσει στο πάτωμα.
Η Ταϊλάνδη είναι μια Συνταγματική Μοναρχία και ο βασιλιάς είναι εξαιρετικά αξιοσέβαστος. Είναι παράνομο να προσβληθεί η βασιλική οικογένεια.
Αθλητισμός
Το Μάι Τάι ή Ταϊλανδική πυγμαχία, είναι το εθνικό άθλημα στην Ταϊλάνδη και η εγγενής πολεμική τέχνη. Έγινε δημοφιλές σε όλο τον κόσμο στη δεκαετία του '90. Παρόμοιες μορφές πολεμικής τέχνης υπάρχουν σε άλλες νοτιοανατολικές ασιατικές χώρες.
Κουζίνα
Η Ταϊλανδέζικη κουζίνα συνδυάζει πέντε θεμελιώδεις προτιμήσεις: γλυκό, πικάντικο, ξινό, πικρό και αλμυρό.
Πολλοί είναι οι λόγοι που οδήγησαν την Ταϊλάνδη στην ανάπτυξη και τελειοποίηση της μαγειρικής της παράδοσης, με βασικότερο το γεγονός ότι υπήρξε η μόνη χώρα της Νοτιοανατολικής Ασίας που σώθηκε από την επιβολή ανοιχτής αποικιοκρατίας, χάρη στην «επιδέξια» πολιτική των Βασιλιάδων της που υπέγραψαν εμπορικές συμφωνίες με τους Ευρωπαίους. Άλλος επίσης σημαντικός παράγοντας υπήρξε η κοινωνική συνοχή της λόγω της Βουδιστικής θρησκείας (94% του πληθυσμού της) και της Μοναρχίας.
Η εισβολή της ταϊλανδέζικης κουζίνας στις αγγλόφωνες χώρες έγινε αισθητή τις τρεις τελευταίες δεκαετίες του 20ου αιώνα. Η ταχύτατη εξάπλωσή της οφείλεται όχι μόνον στην ποιότητα της αλλά και στο επιχειρηματικό δαιμόνιο των Ταϊλανδών.
Γ΄ Ιλλυρικός πόλεμος
Ο Γ΄ Ιλλυρικός πόλεμος (αρχές έως μέσα Ιουνίου 168 π.Χ.) ήταν μία αποτυχημένη προσπάθεια αντιπερισπασμού που οργανώθηκε από την μακεδονική αυλή του Περσέα στα πλαίσια του Γ΄ Μακεδονικού πολέμου (171-167 π.Χ.).
Ταϊλάνδη
Εξωτερικοί σύνδεσμοι
* Κατηγορία:Κράτη της Νοτιοανατολικής Ασίας Κατηγορία:Ινδοκίνα
Γ΄ Ιλλυρικός πόλεμος
Γένθιος και Περσεύς
Ο Γένθιος ήταν βασιλιάς ενός ιλλυρικού φύλου πιθανότατα των Αρδιαίων. Σε αντίθεση με τον πατέρα του Πλευράτο που ακολουθούσε συνεπή φιλορωμαϊκή πολιτική, εκείνος όταν τον διαδέχθηκε (μεταξύ των ετών 189-181 π.Χ.) στράφηκε εναντίον τους χρησιμοποιώντας ως όπλο την πειρατεία που επανεμφανίστηκε το 180 π.Χ. στην Αδριατική. Ο στρατηγός Λεύκιος Δουρώνιος κατήγγειλε εκείνη την εποχή το γεγονός αυτό στην Σύγκλητο, ενώ από το 178 π.Χ. και μετά μια μοίρα του ρωμαϊκού στόλου περιπολούσε μεταξύ Αγκώνος και Τάραντα προκειμένου να φρουρεί τις ιταλικές ακτές. Λίγα χρόνια αργότερα το 172 π.Χ. η πειρατεία έλαβε τρομερές διαστάσεις και καταγγέλθηκε στην Σύγκλητο από τους κατοίκους της πόλης Ίσσας ότι τον Γένθιο παρότρυνε ο φίλος του Περσεύς.
Την εποχή εκείνη οι Ρωμαίοι που είχαν αποφασίσει να συγκρουστούν με τον Περσέα πραγματοποιούσαν μία εκστρατεία διπλωματικής απομόνωσης του Μακεδόνα βασιλιά. Έτσι το φθινόπωρο του 172 π.Χ. έφτασε στην αυλή του Ιλλυριού ηγεμόνα ο Λεύκιος Δεκίμιος για να ζητήσει τη σύναψη συμμαχίας. Όταν ωστόσο ο Ρωμαίος πρέσβυς επέστρεψε από την αποστολή του στις αρχές του 171 π.Χ. εξέφρασε στη Σύγκλητο αμφιβολίες για την στάση του Γένθιου.
Λίγο καιρό αργότερα, το Δεκέμβριο του 169 π.Χ. ο Περσεύς  προέλασε στην Ιλλυρία καταλαμβάνοντας πολίσματα και εκδιώκοντας ρωμαϊκές φρουρές, επιδιώκοντας με αυτόν τον τρόπο να παρασύρει το Γένθιο με το μέρος του. Παρά την ισχυρή ρωμαϊκή παρουσία στην περιοχή του (2.000 στρατιώτες και 20 πλοία υπό τον Γάιο Φούριο στην Ίσσα) ο Ιλλυριός ηγεμόνας δεν απέκλεισε τη συμμετοχή του στον πόλεμο. Δυο μακεδονικές πρεσβείες όμως που κάτω από άθλιες καιρικές συνθήκες κατόρθωσαν να τον συναντήσουν στην Λισσό τον χειμώνα του 170/69 π.Χ. δεν κατάφεραν τίποτε λόγω της απληστίας του Ιλλυριού.
Συμμαχία Μακεδόνων-Ιλλυριών και πόλεμος με τους Ρωμαίους
thumb|left|300px| Η Ιλλυρία κατά τη διάρκεια του Γ΄Μακεδονικού πολέμου. Ο Περσεύς έκανε μια νέα προσπάθεια για σύναψη συμμαχίας το καλοκαίρι του 169 π.Χ. στέλνοντας στον Γένθιο τον Ιππία. Ο Ιππίας επέστρεψε πίσω τον Δεκέμβριο του 169 π.Χ. με τις τελικές απαιτήσεις του Ιλλυριού, 300 τάλαντα και ανταλλαγή ομήρων. Ο Περσεύς δέχθηκε και έστειλε τον Πάνταυχο στον Γένθιο για να επικυρώσει την συμμαχία, ενώ αντίστοιχα μια ιλλυρική πρεσβεία έφτασε στο Δίον (Φεβρουάριος 168 π.Χ.) όπου δόθηκαν οι απαραίτητοι όρκοι.
Ο πόλεμος ξέσπασε στις αρχές του 168 π.Χ. όταν ο Γένθιος συνέλαβε δυο απεσταλμένους του Ρωμαίου στρατηγού Άππιου Κλαύδιου Κέντωνος που είχαν έρθει να διαμαρτυρηθούν για τις επιθετικές διαθέσεις του εναντίον των Ρωμαίων στην Ιλλυρία. Λίγο αργότερα ύστερα από συμβουλή του Πάνταυχου ο Γένθιος συμμετείχε με αντιπροσώπους σε μια κοινή πρεσβεία (Μακεδόνων και Ιλλυριών) που στάλθηκε στη Ρόδο με αίτημα μεσολάβησης για την λήξη του πολέμου(Φεβρουάριος 168 π.Χ.).
Στις αρχές Ιουνίου του 168 π.Χ. ο Γένθιος συγκέντρωσε 15.000 άνδρες στην Λισσό και βάδισε προς τα νότια όπου άρχισε να πολιορκεί τη Βασσανία ενώ ο ετεροθαλής αδελφός του Καραβάντιος επικεφαλής 1.000 πεζών και 50 ιππέων κινήθηκε προς τα βόρεια εναντίον πόλεων και φυλών φιλικών προς τους Ρωμαίους. Επίσης ύστερα από συμβουλή του Πάνταυχου έστειλε 80 λέμβους στην Επίδαμνο και την Λισσό για να διακόψει τις επικοινωνίες με την Ιταλία. Ο στόλος του όμως νικήθηκε από 18 πεντήρεις και 12 λέμβους του στρατηγού Λεύκιου Ανίκιου Γάλλου. Τελικά ο Γένθιος βρέθηκε πολιορκημένος στην πρωτεύουσα του Σκόδρα. Ύστερα από μία αποτυχημένη απόπειρα εξόδου και αφού ο αδελφός του προσχώρησε στους Ρωμαίους παραδόθηκε στον Ρωμαίο στρατηγό που τον έστειλε αιχμάλωτο στη Ρώμη. Έτσι σε λιγότερο από 20 ημέρες ως τα μέσα Ιουνίου του 168 π.Χ. είχε τελειώσει ο πόλεμος στην Ιλλυρία.
Πηγές
Κατηγορία:Ιλλυρία Κατηγορία:Ρωμαϊκοί πόλεμοι
Χιουρέμ Σουλτάνα
Η Χουρέμ Σουλτάν ( (οθ. τούρκικα:خُرَّم سلطان) (τούρκικα: Hürrem Sultan, 1502 - 17 Απριλίου 1558) ήταν η τέταρτη, η αγαπημένη και η νόμιμη σύζυγος του σουλτάνου Σουλεϊμάν Α΄ του Μεγαλοπρεπή της Οθωμανικής Αυτοκρατορίας. Το όνομά της λέγεται πως μπορεί να ήταν Αλεξάνδρα, ή Αναστασία, Λισόφσκα. Ως Ροξελάνη είναι γνωστή στα ευρωπαϊκά κυρίως κείμενα, ενώ ως Χιουρέμ στα τουρκικά. Το όνομα Χιουρέμ της δόθηκε από τον ίδιο τον Σουλεϊμάν Α΄ και η σημασία του ονόματός είναι «η προσηνής, αυτή που σε κάνει χαρούμενο». Η Χουρέμ Σουλτάν ήταν η γυναίκα που έθεσε τα θεμέλια του Σουλτανάτου των Γυναικών.
Ο πλήρης τίτλος της ήταν: Devletlû İsmetlû Hürrem Hâseki Sultân Ahiyât-üs Şân Hâzretleri.
Πρώιμα χρόνια
Σύμφωνα με πηγές του 16ου και του 17ου αιώνα, φαίνεται ότι ο πατέρας της Χουρέμ ήταν Πολωνός Ορθόδοξος παπάς. Τη δεκαετία του 1520 την απήγαγαν Κριμαίοι Τάταροι κατά τη διάρκεια μίας από τις συχνές επιδρομές τους και οδηγήθηκε ως σκλάβα, πιθανώς πρώτα στην κριμαϊκή πόλη Καφφά και αργότερα στην Κωνσταντινούπολη, από όπου και επιλέχθηκε για το χαρέμι του σουλτάνου Σουλεϊμάν.
Η ζωή ως σουλτάνα
Γρήγορα κέρδισε την προσοχή του Σουλεϊμάν και προσέλκυσε τη ζήλια των αντιπάλων της. Κάποια μέρα η πρώτη ανάμεσα στις γυναίκες του χαρεμιού του Σουλεϊμάν, η Μαχιντεβράν Σουλτάν (που επίσης ονομαζόταν Γκιουλμπαχάρ), ήρθε σε διαμάχη με τη Χουρέμ και την τραυμάτισε βαριά. Εξοργισμένος από αυτό το γεγονός, ο Σουλεϊμάν εξόρισε την Μαχιντεβράν στην επαρχιακή πόλη Μανίσα, μαζί με το γιο της και διάδοχο του θρόνου Μουσταφά.
Μετά από αυτά, η Χουρέμ έλαβε τον τίτλο της Χασεκί Σουλτάν. Αρκετά χρόνια αργότερα, εξαιτίας του φόβου για επανάσταση (φόβος που ίσως προκλήθηκε από την Χουρέμ), ο Σουλεϊμάν διέταξε να στραγγαλιστεί ο Μουσταφά. Μετά το θάνατο του γιου της, η Μαχιντεβράν έχασε την ισχύ της στο παλάτι ως μητέρα του διαδόχου και αποσύρθηκε στην Προύσα. Η επιρροή που ασκούσε η Χουρέμ στον σουλτάνο σύντομα έγινε καταλυτική.
Η Χουρέμ χαρίσε στον Σουλεϊμάν έξι παιδιά:
Η Χουρέμ έγινε νόμιμη σύζυγος του σουλτάνου, αφού της έδωσε μεγαλύτερη ισχύ στο παλάτι και στο τέλος κατόρθωσε να κάνει έναν από τους γιους της, τον Σελίμ, κληρονόμο της Οθωμανικής Αυτοκρατορίας.
Επίσης η Χουρέμ ίσως να έδρασε και ως σύμβουλος του σουλτάνου σε θέματα του κράτους, και φαίνεται να είχε μεγάλη επιρροή σε ζητήματα εξωτερικής και διεθνούς πολιτικής. Δύο από τα γράμματά της στον βασιλιά Σιγισμούνδο Β΄ της Πολωνίας αποδεικνύουν ότι κατά τη διάρκεια της ζωής της η Οθωμανική Αυτοκρατορία είχε σε γενικές γραμμές ειρηνικές σχέσεις με το Πολωνικό κράτος στα πλαίσια μιας Οθωμανο-Πολωνικής συμμαχίας.
Επιπλέον, μερικοί ιστορικοί πιστεύουν ότι πιθανώς εκείνη επενέβη στον σύζυγό της για να περιοριστούν οι αρπαγές σκλάβων από τους Τατάρους της Κριμαίας στην περιοχή απ' όπου καταγόταν.
Φιλανθρωπίες
Πέρα από την ενασχόλησή της με την πολιτική, η Χουρέμ ασχολήθηκε επίσης με διάφορα σημαντικά έργα σε δημόσια κτίρια, από την Μέκκα έως την Ιερουσαλήμ. Ανάμεσα στα πρώτα ιδρύματα που κατασκεύασε ήταν ένα τζαμί, δύο μεντρεσέδες (σχολεία για τη διδαχή του Κορανίου), ένα συντριβάνι και ένα γυναικείο νοσοκομείο που βρισκόταν κοντά στο σκλαβοπάζαρο γυναικών (Avrat Pazarı) στην Κωνσταντινούπολη.
Επιπλέον καθιέρωσε ένα λουτρό, το Χασεκί Χουρέμ Σουλτάν Χαμάμ, για να εξυπηρετείται η κοινότητα των προσκυνητών του τεμένους της Αγίας Σοφίας. Η ίδια ίδρυσε επίσης το 1552 στην Ιερουσαλήμ το Χασεκί Σουλτάν Ιμαρέτ, ένα δημόσιο συσσίτιο απόρων όπου παρεχόταν φαγητό στους φτωχούς και σ' αυτούς που το είχαν ανάγκη.
Θάνατος
Η Χουρέμ Σουλτάν πέθανε από ελονοσία στις 14 Απριλίου 1558 και θάφτηκε σ' ένα θολωτό τουρμπέ, διακοσμημένο με εξαίσια πλακίδια Νικαίας (τουρκ. İznik, η Νίκαια της Βιθυνίας) που απεικονίζουν τον κήπο του παραδείσου, πιθανώς προς τιμήν του γελαστού και χαρούμενου χαρακτήρα της. Το μαυσωλείο της βρίσκεται δίπλα σε αυτό του Σουλεϊμάν, ένα ξεχωριστό μαυσωλείο με πιο λιτή δομή του θολωτού, στον κήπο του Τζαμιού του Σουλεϊμάν.
Απεικονίσεις στη λογοτεχνία και το λαϊκό πολιτισμό
Στην τηλεοπτική σειρά Σουλεϊμάν ο Μεγαλοπρεπής η Χουρέμ Σουλτάν ενσαρκώθηκε από την Τουρκογερμανίδα ηθοποιό Μεριέμ Ουζερλί. Αργότερα Ουζερλί αντικαταστάθηκε από την Τουρκάλα ηθοποιό Βαχιντέ Γκιορντούμ.
Πηγές
Κατηγορία:Ουκρανοί Κατηγορία:Σουλτάνες της Οθωμανικής Αυτοκρατορίας Κατηγορία:Σουλεϊμάν Α΄ ο Μεγαλοπρεπής
Δημήτριος Παναγόπουλος
Ο Δημήτριος Παναγόπουλος (1925-2010) ήταν στρατηγός του ελληνικού Στρατού Ξηράς που διετέλεσε αρχηγός του Γενικού Επιτελείου Στρατού (ΓΕΣ) από τον Ιανουάριο του 1982 μέχρι τον Φεβρουάριο του 1984. Ήταν ο πρώτος αρχηγός ΓΕΣ που επελέγη από κυβέρνηση ΠΑΣΟΚ, αν και πολιτικά εθεωρείτο «σκληρός δεξιός». Η επιλογή του έγινε από τον Αντώνη Δροσογιάννη, με τον οποίο είχαν στενή φιλία και γνωρίζονταν από τα χρόνια του εμφυλίου πολέμου, όταν ο Δροσογιάννης και ο Παναγόπουλος υπηρετούσαν μαζί ως υποδιοικητής και διμοιρίτης αντίστοιχα στη Μοίρα Καταδρομών που διοικούσε ο μετέπειτα αντιστράτηγος Περικλής Παπαθανασίου.
Καριέρα
Γεννήθηκε το 1925 στο Δημητρόπουλο Αχαΐας. Αποφοίτησε από την Στρατιωτική Σχολή Ευελπίδων τον Μάιο του 1948 ως ανθυπολοχαγός Πεζικού. Τον Οκτώβριο του ίδιου έτους προήχθη σε υπολοχαγό «επ'ανδραγαθία», το 1951 σε λοχαγό, το 1962 σε ταγματάρχη, το 1967 σε αντισυνταγματάρχη [(Δ/ντής 3ου Ε.Γ./VII Μεραρχίας (Τρίκαλα)], το 1973 σε συνταγματάρχη, το 1974 (με την πτώση της χούντας) σε ταξίαρχο (Δ/κητής Σ.Δ.Α & Φρούραρχος Αθηνών), το 1976 σε υποστράτηγο (Δ/κητής 3ου Σωμ. Στρατού), το 1979 σε αντιστράτηγο (Α/Γ.Ε.Σ.) και το 1984 σε στρατηγό.
Ως αξιωματικός συμπλήρωσε τις σπουδές του στην Σχολή Πεζικού, το Κέντρο Εκπαιδεύσεως Μονάδων Καταδρομών (ΚΕΜΚ), τη Σχολή Ειδικών Όπλων Ενόπλων Δυνάμεων (ΣΕΟΕΔ), τη Σχολή Αλεξιπτωτιστών, τη Σχολή Πληροφοριών του ΓΕΣ, τη Σχολή Ειδικού Πολέμου (ΗΠΑ) και τη Σχολή Ψυχολογικών Επιχειρήσεων (ΗΠΑ), και επίσης αποφοίτησε από την τότε Ανωτέρα Σχολή Πολέμου και την Σχολή Εθνικής Άμυνας.
Έχει τιμηθεί με το Χρυσό Αριστείο Ανδρείας (4 φορές) και πολλά άλλα ελληνικά και ξένα παράσημα και τιμές.
Παραπομπές
Κατηγορία:Έλληνες αξιωματικοί του πεζικού Κατηγορία:Έλληνες στρατηγοί Κατηγορία:Αρχηγοί Γενικού Επιτελείου Στρατού (Ελλάδα)
Σιδηροκράματα
Τα σιδηροκράματα είναι κράματα σιδήρου με άλλα μέταλλα ή άλλα στοιχεία γενικότερα σε υψηλή περιεκτικότητα. Χρησιμοποιούνται ως πρώτη ύλη σε βιομηχανικές εφαρμογές, όπως π.χ. η βελτίωση της ποιότητας του τηγμένου χάλυβα (αποξείδωση, απανθράκωση, αποθείωση, κ.λπ.) και η παραγωγή κραματωμένων χαλύβων (π.χ. ανοξείδωτος χάλυβας).
Είδη σιδηροκραμάτων
Στην αγορά κυκλοφορούν πολλών ειδών σιδηροκράματα, όπως φαίνεται και στον παρακάτω πίνακα. Σ' αυτά συμπεριλαμβάνεται και το πυριτιομαγγάνιο παρότι περιέχει πολύ λίγο σίδηρο και θα μπορούσε να θεωρηθεί μάλλον κράμα του πυριτίου.
Τα σιδηροκράματα διακρίνονται σε σιδηροκράματα μαζικής παραγωγής (σιδηροκράματα χυδήν), όπως είναι το σιδηροχρώμιο, το σιδηροπυρίτιο, κ.ά., που προορίζονται κυρίως για την μαζική παραγωγή απλών και κραματωμένων χαλύβων και στα ευγενή σιδηροκράματα, όπως είναι το σιδηρομολυβδαίνιο, το σιδηροβανάδιο, κ.ά., που κυκλοφορούν σε μικρότερες ποσότητες και προορίζονται μόνον για την παραγωγή ειδικών χαλύβων (π.χ., εργαλειοχάλυβες).
Παραγωγή σιδηροκραμάτων
Η παραγωγή των διαφόρων σιδηροκραμάτων γίνεται συνήθως με αναγωγή καταλλήλων πρώτων υλών σε καμίνους ηλεκτρικού τόξου ή με την σύντηξη καθαρών μετάλλων.
Το σιδηροχρώμιο παράγεται με αναγωγή συμπυκνώματος χρωμίτη ((Fe,Mg)Cr2O4) σε κάμινους ηλεκτρικού τόξου. Το σιδηρονικέλιο παράγεται με προαναγωγή μεταλλεύματος λατερίτη (οξείδια σιδήρου, νικελίου, κ.λπ.) σε περιστροφικές καμίνους, αναγωγή σε ηλεκτρικές καμίνους και βελτίωση της περιεκτικότητας σε Ni με μερική οξείδωση του σιδήρου σε μεταλλάκτη. Το σιδηρονιόβιο παράγεται με αναγωγή πυρόχλωρου ((Na,Ca)2Nb2O6(OH,F)) ή άλλων ορυκτών του νιοβίου με σκόνη αργιλίου (αλουμινοθερμική αναγωγή) στους 2.400°C. Αντιθέτως, το σιδηροδημήτριο παράγεται με σύντηξη καθαρού σιδήρου με καθαρό δημήτριο.
Η Ελλάδα παράγει περίπου 70.000 χιλιάδες τόνους σιδηρονικέλιο (περιεχόμενο νικέλιο 20.000 τον.) τον χρόνο στο εργοστάσιο της ΛΑΡΚΟ, το οποίο λειτουργεί στην Λάρυμνα Φθιώτιδας από το 1966. Η Ελλάδα παρήγαγε επίσης στο παρελθόν σιδηροχρώμιο στο εργοστάσιο της εταιρείας «Ελληνικά Σιδηροκράματα» (ΕΛΣΙ) στο Τσιγκέλι Αλμυρού. Το εργοστάσιο αυτό, που ήταν δυναμικότητας περίπου 50.000 τόνων τον χρόνο, λειτούργησε για δέκα χρόνια και έκλεισε οριστικά το 1991.
Εξωτερικοί σύνδεσμοι
Κατηγορία:Κράματα σιδήρου
Quercus calliprinos
Το είδος Quercus calliprinos είναι δρυς, ημιφυλλοβόλο δέντρο του γένους Quercus με περιοχή εξάπλωσης την ανατολική Μεσόγειο.
Βιβλιογραφικές αναφορές
Κατηγορία:Δέντρα Κατηγορία:Δρύες
Δημόσιος τομέας στην Ελλάδα
Στον δημόσιο τομέα περιλαμβάνονται οι κυβερνητικές υπηρεσίες και οι υπηρεσίες παροχής δημοσίων αγαθών, όπως οι ένοπλες δυνάμεις, η δημόσια τάξη, υποδομές, δημόσιες μεταφορές, δημόσια εκπαίδευση, και δημόσιες υπηρεσίες υγείας, καθώς και οι εκλεγμένοι αιρετοί αξιωματούχοι. Ο δημόσιος τομέας παρέχει υπηρεσίες που δεν μπορούν να αποκλειστούν από έναν μη πληρωτή και που ωφελούν ολόκληρη την κοινωνία και όχι μόνον μία συγκεκριμένη μάζα ανθρώπων. Παραδείγματα είναι οι δρόμοι, γέφυρες, σήραγγες, η ύδρευση και αποχέτευση, τα δίκυτα ηλεκτρισμού και επικοινωνιών, η συντήρηση και φωτισμός δημόσιων χώρων κ.λπ.
Σύμφωνα με τα τελευταία διαθέσιμα στατιστικά στοιχεία, την 30η Απριλίου 2023, ο Δημόσιος Τομέας αποτελείτο από 566.372 άτομα τακτικό προσωπικό, 149.666 μη τακτικό, 2.722 μετακλητούς, 10.870 αιρετούς, 1.586 όργανα διοίκησης και 34.807 έκτακτο λοιπό προσωπικό. 766.023
Οργάνωση δημοσίου τομέα στην Ελλάδα
Ο Δημόσιος τομέας περιλαμβάνει τη Γενική Κυβέρνηση, τα εκτός αυτής ΝΠΔΔ, καθώς και τις εκτός αυτής δημόσιες επιχειρήσεις και οργανισμούς του Κεφαλαίου Α΄ του ν. 3429/2005 (Α΄314), ανεξαρτήτως εάν έχουν εξαιρεθεί από την εφαρμογή του.
Τον Φεβρουάριο του 2022 υπηρετούσαν 565.418 άτομα στον δημόσιο τομέα.
Γενική και Κεντρική κυβέρνηση
Η Γενική Κυβέρνηση συνίσταται από την Κεντρική Κυβέρνηση, τους Οργανισμούς Τοπικής Αυτοδιοίκησης (ΟΤΑ Α' και Β' Βαθμού) και τους Οργανισμούς Κοινωνικής Ασφάλισης (ΟΚΑ). Ο υποτομέας της Κεντρικής Κυβέρνησης περιλαμβάνει την Κεντρική Διοίκηση και τα Νομικά Πρόσωπα Δημοσίου Δικαίου (ΝΠΔΔ), καθώς και τα Νομικά Πρόσωπα Ιδιωτικού Δικαίου (ΝΠΙΔ) που περιλαμβάνονται στη Γενική Κυβέρνηση και δεν ανήκουν στους υποτομείς των ΟΤΑ και των ΟΚΑ.
Η Κεντρική Διοίκηση ή Δημόσιο ή Κράτος περιλαμβάνει την Προεδρία της Δημοκρατίας, τα Υπουργεία, χώρος στον οποίο δραστηριοποιούνται και Νομικά Πρόσωπα (πάνω από 385), τις Αποκεντρωμένες Διοικήσεις (7) καθώς και τις Ανεξάρτητες Αρχές που δεν έχουν νομική προσωπικότητα. Για λόγους στατιστικής ταξινόμησης η Βουλή των Ελλήνων περιλαμβάνεται κι αυτή στην Κεντρική Διοίκηση, σύμφωνα με τον κανονισμό της, ως προς τον προϋπολογισμό εξόδων και τον Ισολογισμό-Απολογισμό αυτής.
ΟΤΑ και ΟΚΑ
Ο υποτομέας ΟΚΑ περιλαμβάνει τα Ασφαλιστικά Ταμεία, Οργανισμούς Απασχόλησης και τα Οργανισμούς Παροχής Υπηρεσιών Υγείας.
ΝΠΔΔ και επιχειρήσεις
Τα Νομικά Πρόσωπα Δημοσίου Δικαίου είναι νομικές οντότητες που ως αποστολή έχουν την άσκηση δημοσίας εξουσίας και την επιδίωξη κάποιου δημοσίου σκοπού. Οι δημόσιες επιχειρήσεις είναι τα νομικά πρόσωπα στα οποία το κράτος είναι ο μοναδικός ή κύριος, 50+1%, μέτοχος. Η ύπαρξη δημοσίων επιχειρήσεων είναι απαραίτητη σε μία οικονομία διότι ο μηχανισμός των τιμών βάσει του οποίου συντονίζονται οι αποφάσεις της μάζας δεν πετυχαίνει πάντοτε τους στόχους της. Πριν τον Β’ Παγκόσμιο Πόλεμο δεν υπήρχε διευρυμένη επιχειρηματική δραστηριότητα από το κράτος, το κράτος παραχωρούσε κυρίως δραστηριότητες σε ιδιώτες με ανταλλάγματα ή εκμίσθωνε εκτάσεις. Μετά τον Β ΠΠ, όταν όλη η δύση άρχισε να ασπάζεται το Κεϋνσιανικό μοντέλο, το κράτος αναμείχθηκε ενεργώς στον επιχειρηματικό κόσμο με κύριο τομέα τις υπηρεσίες.
Οριοθέτηση
Το Υπουργείο Εσωτερικών καταρτίζει και δημοσιοποιεί το "Μητρώο Υπηρεσιών και Φορέων της Ελληνικής Διοίκησης", στο οποίο περιλαμβάνεται μια συστηματική καταγραφή όλων των δομών που υπάγονται στον δημόσιο τομέα αλλά και των νομικών προσώπων που δεν υπάγονται σ’ αυτόν. Η κατάρτισή του βασίζεται πρωτίστως στις ρυθμίσεις του Ν. 1892/1990 (άρθρο 51 παρ. 1 - ΦΕΚ Α' 101) και του Ν. 1943/1991 (4 παρ. 6 ΦΕΚ Α' 50), όπως αντικαταστάθηκε με το άρθρο  18 παρ. 9 του Ν. 2198/1994 (ΦΕΚ Α' 43) και το άρθρο 3 παρ. 6 του Ν. 3229/2004 (ΦΕΚ Α' 38), οι οποίες προσδιορίζουν, σύμφωνα με το οργανικό κριτήριο, τις κατηγορίες δημόσιων φορέων της Ελληνικής Διοίκησης, που συγκροτούν το Δημόσιο Τομέα. Αναφέρεται επίσης, ότι το εύρος του καθορίζεται από την κοινωνικοπολιτική δυναμική και τις αντιλήψεις που επικρατούν κάθε φορά για το ρόλο του Κράτους, καθώς και από την εξέλιξη των οικονομικών και τεχνολογικών δεδομένων, όπως αυτά αποτυπώνονται στο κοινοτικό δίκαιο και την εθνική νομοθεσία και περιλαμβάνει επίσης και τους δημόσιους φορείς που δεν υπάγονται στο δημόσιο τομέα, είτε γιατί ρητά εξαιρέθηκαν από αυτόν με νομοθετική ρύθμιση, είτε γιατί εφάπαξ ή σταδιακά έπαυσαν να υπάγονται στον έλεγχο του Δημοσίου.
Οργάνωση δημοσίου τομέα έως το 2010
center|Δομή Δημοσίου Τομέα
Περίοδος 2010-2014
Στην ανωτέρω οργάνωση επήλθαν σημαντικές αλλαγές οι οποίες άλλαξαν την δομή της λειτουργίας του Δημόσιου τομέα και ως εκ τούτου μετέβαλαν τον τρόπο άσκησης της Δημόσιας Διοίκησης. Οι αλλαγές αυτές, περιγράφονται σε αυτό που στην καθομιλουμένη είναι γνωστό σαν "Πρόγραμμα Καλλικράτης" N. 3852/2010 (ΦΕΚ 87 Α/7-6-2010). Ο Νόμος 3852/2010 προβλέπει τη νέα Αρχιτεκτονική στη Αυτοδιοίκηση και στην Αποκεντρωµένη ∆ιοίκηση.
Σύμφωνα με την κείμενη ισχύουσα Νομοθεσία, το ανωτέρω σχεδιάγραμμα παύει να ισχύει ως προς το μέρος που αφορά την Αυτοδιοίκηση και μεταβάλλεται ως εξής: Περαιτέρω στοιχεία επί των εδρών των Δήμων,των Περιφερειών και των Αποκεντρωμένων Διοικήσεων περιγράφονται και στο λήμμα Διοικητική διαίρεση της Ελλάδας.
Περίοδος από το 2014 μέχρι σήμερα
Ο δημόσιος τομέας σύμφωνα με τις ισχύουσες σχετικές διατάξεις του ενωσιακού δικαίου [άρθρο 126 ΣΛΕΕ, Κανονισμός (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης )] , όπως ενσωματώθηκαν στο ελληνικό δίκαιο με τις διατάξεις του άρθρου 14 του νόμου 4270/2014(ΦΕΚ 143/Α) , και του άρθρου 10 του νόμου 4337/2015(ΦΕΚ 129/Α) οριοθετείται ως εξής:
Η παρακάτω εικόνα απεικονίζει σχηματικά την οριοθέτηση του ελληνικού δημοσίου τομέα σύμφωνα με το ενωσιακό δίκαιο πλαίσιο|κέντρο|χωρίς-πλαίσιο|800x800εσ|Οριοθέτηση Ελληνικού Δημοσίου Τομέα, σύμφωνα με τις τις διατάξεις των νόμων 4871/2014 (ΦΕΚ 143/Α) και 4337/2015 (ΦΕΚ 129/Α) Σύμφωνα με την Ελληνική Στατιστική Αρχή, το 2014 το νέο Ευρωπαϊκό Σύστημα Εθνικών και Περιφερειακών Λογαριασμών (ESA 2010) αντικατέστησε το προϊσχύον ESA 1995 προκειμένου να προσαρμοστούν οι εθνικοί λογαριασμοί στο νέο οικονομικό περιβάλλον, τις εξελίξεις στη μεθοδολογική έρευνα και τις ανάγκες των χρηστών. Η Ευρωπαϊκή Ένωση μετέβη πλήρως στο σύστημα ESA 2010 τον Σεπτέμβριο 2014, όπου τέθηκε σε εφαρμογή το πρόγραμμα της διαβίβασης των στοιχείων, από τα Κράτη Μέλη στη Eurostat, που περιλαμβάνεται στον Κανονισμό (ΕΕ) αριθ. 549/2013 για το ESA 2010. Συνεπώς, τα στοιχεία εθνικών λογαριασμών σε όλη την Ευρωπαϊκή Ένωση καταρτίζονται από τότε βάσει της νέας μεθοδολογίας. Αυτή η προσαρμογή των λογαριασμών δεν αφορά μόνο την Ευρώπη αλλά και όλο τον κόσμο. Το ESA 2010 στην Ευρώπη είναι σε συνοχή με το παγκόσμιο σύστημα SNA 2008, που βρίσκεται σε διαδικασία εφαρμογής παγκοσμίως.
Το στατιστικό Μητρώο των Φορέων της Γενικής Κυβέρνησης αποτελεί υποχρέωση όλων των κρατών μελών της Ευρωπαϊκής Ένωσης για την ορθή οριοθέτηση του θεσμικού τομέα της Γενικής Κυβέρνησης, τηρείται από την Ελληνική Στατιστική Αρχή και η κατάρτιση και τακτική επικαιροποίηση του αποτελεί υποχρέωση της.
=
Η κατάταξη ενός φορέα στο Δημόσιο Τομέα  έχει σοβαρές συνέπειες για την λειτουργία του όπως, την απογραφή του απασχολουμένου από αυτό προσωπικού και ένταξή του στην Ενιαία Αρχή Πληρωμής. Τα οικονομικά αποτελέσματα του λαμβάνονται υπόψη για τον καθορισμό του ύψους του δημόσιου ελλείμματος και του δημόσιου χρέους.
Η πράξη της ΕΛΣΤΑΤ περί κατάταξης ΝΠΙΔ στο μητρώο Γενικής Κυβέρνησης υπόκειται στον ακυρωτικό έλεγχο του ΣτΕ.
Παραπομπές
Κατηγορία:Δημόσια Διοίκηση Κατηγορία:Διακυβέρνηση
Ανν Σέξτον
Η Ανν Σέξτον (αγγλικά: Anne Sexton, 9 Νοεμβρίου 1928 - 4 Οκτωβρίου 1974), γεννημένη ως Ανν Γκρέυ Χάρβεϊ (αγγλικά: Anne Gray Harvey), ήταν Αμερικανίδα ποιήτρια και συγγραφέας.
Η Σέξτον γεννήθηκε στο Νιούτον της Μασσαχουσέτης το 1928, και πέρασε το μεγαλύτερο μέρος της ζωής της κοντά στη Βοστώνη. Το 1945, η Σέξτον ξεκίνησε να παρακολουθεί ένα οικοτροφείο, το Ρότζερς Χολλ, στο Λόουελλ της Μασσαχουσέτης. Το 1948 δραπέτευσε με τον Άλφρεντ Μούλλερ Σέξτον, γνωστό ως ‘Kayo’. Πριν πάρουν διαζύγιο στις αρχές της δεκαετίας του ’70 είχαν αποκτήσει δύο παιδιά: τη Λίντα Γκρέυ Σέξτον, μετέπειτα συγγραφέα και απομνημονευματογράφο, και την Τζόις Σέξτον.
Δυστυχώς υπέφερε από κατάθλιψη το μεγαλύτερο μέρος της ζωής της. Στην πραγματικότητα η συγγραφή ποίησης της είχε προταθεί ως πιθανό φάρμακο που θα οδηγούσε στην θεραπεία της κατάστασής της. Η πρώτη κατάρρευση της Σέξτον έλαβε χώρα το 1954.
Μετά το εργαστήρι η Σέξτον γνώρισε γρήγορη επιτυχία με την ποίησή της, και τα ποιήματά της έγιναν δεκτά από τα The New Yorker, Harper’s Magazine και Saturday Review.
Παρακολούθησε ένα ποιητικό εργαστήρι μαζί με τη Σύλβια Πλαθ, στο οποίο δίδασκε ο Ρόμπερτ Λόουελλ. Αργότερα, η ίδια η Σέξτον δίδασκε σε εργαστήρια στο Κολέγιο της Βοστώνης, στο Κολέγιο Ομπερλίν και στο Πανεπιστήμιο Κολγκέιτ. Η Ανν Σέξτον είναι το σύγχρονο μοντέλο του εξομολογητικού ποιητή. Υπό αυτή την έννοια, η Σέξτον άνοιξε την πόρτα όχι μόνο σε γυναίκες ποιήτριες, αλλά και σε γυναικεία θέματα. Η Σέξτον έγραψε για την εμμηνόρροια, την έκτρωση, τον αυνανισμό και τη μοιχεία την εποχή που τα ζητήματα αυτά δεν υπήρχαν καν ως θέματα απλών συζητήσεων, βοηθώντας στον επαναπροσδιορισμό των ορίων της ποίησης.
Η Ανν Σέξτον ήταν μια γυναίκα εκπληκτικής ομορφιάς και για σύντομο χρονικό διάστημα υπήρξε μοντέλο για το Πρακτορείο Χαρτ της Βοστώνης. Πράγματι, μαζί με τον Τζέιμς Ντίκεϋ, η Ανν Σέξτον ήταν μια από τις ποιητικές διασημότητες την περίοδο εκείνη, διάσημη σ’όλες τις ΗΠΑ.
thumb|Ο τάφος της Ανν Σέξτον
Το 1967 κέρδισε το Βραβείο Πούλιτζερ για τη συλλογή της Live or Die.
Αυτοκτόνησε το 1974, αφού είχε κερδίσει τον θαυμασμό του Ρόμπερτ Λόουελλ, της στενής φίλης Μαξίν Κούμιν, του Τζέιμς Ντίκεϋ, της Τζόυς Κάρολ Όουτς και της Σύλβια Πλαθ μεταξύ άλλων. Είναι θαμμένη στο Νεκροταφείο και Κρεματόριο Φόρεστ Χιλλς στην Τζαμάικα Πλέιν στη Βοστώνη της Μασσαχουσέτης.
Το 1986 ο Βρετανός μουσικός Πίτερ Γκάμπριελ έγραψε ένα τραγούδι, το ‘Mercy Street’, αφιερωμένο στην Ανν Σέξτον.
Εξωτερικοί σύνδεσμοι
Κατηγορία:Αμερικανοί ποιητές Κατηγορία:Συγγραφείς παιδικής και νεανικής λογοτεχνίας Κατηγορία:Αυτόχειρες καλλιτέχνες
Αλκιβιάδης Κωνσταντόπουλος
O Αλκιβιάδης Κωνσταντόπουλος είναι Ελληνας τραγουδίστης, συνθέτης, στιχουργός και συγγραφέας θεατρικών έργων.
Έχει δίπλωμα στο τρομπόνι, πτυχίο στο βιολί και στα ανώτερα θεωρητικά με διάκριση στο τμήμα Μουσικών Σπουδών στο Πανεπιστήμιο Αθηνών. Είναι γνωστής και δεξιοτέχνης σε πάνω από είκοσι μουσικά όργανα. Από την αρχή της μουσικής του πορείας έχει συνεργαστεί με μουσικές σκηνές, συναυλιακούς χώρους, θέατρα, φεστιβάλ και τηλεόραση, στην Ελλάδα και το εξωτερικό. Τέλος, έχει συμπράξει σε συμφωνικές ορχήστρες, φιλαρμονικές και big band.
Γεννήθηκε το 1983 στο Βύρωνα. Το 1994 μετακομίζει με τους γονείς του στην Κερατέα όπου και τελείωσε το Γυμνάσιο και το Λύκειο.
Ο δρόμος προς την μουσική
Το 2000 δίνει Πανελλήνιες και περνάει στην Δασολογία στην Ορεστιάδα όπου φοιτεί για οχτώ μήνες. Εκεί κάνει εκπομπή στο Δημοτικό Ραδιόφωνο, συνεχίζει τα μαθήματα βιολιού στο Ωδείο της πόλης και παρακολουθεί το Θεατρικό Εργαστήρι Ορεστιάδας. Μετά από οχτώ μήνες επιστρέφει στο Βύρωνα όπου συνεχίζει τις σπουδές μουσικής.
2001: Παίζει στη Ορχήστρα Δήμου Αθηναίων και στην Α.Σ.Ο.Ν. (Ορχήστρα Νέων) αλλά και στην Δημοτική Ορχήστρα Βόλου και στα Κουαρτέτα Κλασσικής Μουσικής ενώ παρακολουθεί και σεμινάρια βιολιού και τρομπονιού. Παράλληλα συμμετέχει στις Φιλαρμονικές των Δήμων: Αιγάλεω, Μάνδρας, Αγ.Παρασκευής, Χολαργού, Ηλιούπολης, Αλίμου, Κορυδαλλού, Νίκαιας).
Οι συνεργασίες
2002: Εμφανίζεται με το συγκρότημα "Σύννεφα με Παντελόνια" (Μπουάτ "Βάτραχοι", Αρχιτεκτονική, Άλεκτον Θέατρο και διάφορες μουσικές σκηνές) και με τους Νίκο Κηπουργό, Χρόνη Αϊδονίδη και Αλκίνοο Ιωαννίδη ("Τα μυστικά του κήπου" στο Μέγαρο Μουσικής) αλλά και τους Χαϊνηδες ("Ξυπόλητος Πρίγκηπας").
2003: Μπαίνει στην μπάντα της Αεροπορίας ως τρομπονίστας. Δίνει ξανά Πανελλήνιες και περνάει στη Φιλοσοφική Αθηνών στο Τμήμα Μουσικών Σπουδών.
Συμμετέχει στο συγκρότημα "Locomondo" όπου παίζει τρομπόνι.
2004: Παίζει ως μουσικός με τους Φίλιππο Πλιάτσικα, Λαυρέντη Μαχαιρίτσα και Διονύση Τσακνή. Με τη Βοήθεια του Φίλιππου ξεκινάει τις πρώτες εγγραφές της δισκογραφικής του δουλειας.
2005-2006: Συμμετέχει στην παράσταση του Ζυγού "25 Χρόνια το δικό μας rock", που ηγείται ο Λαυρέντης Μαχαιρίτσας, Φίλιππος Πλιάτσικας, Διονύσης Τσακνής. Μέσα από αυτήν την παράσταση συνεργάζεται με τους: Βασίλη Καζούλλη, Νίκο Ζιώγαλα, Γιάννη Κούτρα, Ελεονώρα Ζουγανέλη, Σάκη Μπουλά, Γιάννη Γιοκαρίνη καθώς και τα συγκροτήματα Κίτρινα Ποδήλατα και Όναρ.
Επίσης λαμβάνει μέρος ως σολίστας στις δύο μεγάλες συναυλίες του Φίλιππου Πλιάτσικα "Ταξιδεύοντας με άλλο ήχο" στο Μέγαρο Μουσικής Αθηνών.
Καλοκαιρινή περιοδεία: "Όνειρο ηλεκτρικής νύχτας" και τους Φίλιππο Πλιάτσικα, Μανώλη Φάμελλο, Όναρ και Ευσταθία.
Τα πρώτα βήματα ως τραγουδοποιός
Συνεργάζεται με τους Δημήτρη Ψαριανό, Αλέξανδρο Χαντζή και τον συνθέτη Σάκη Τσιλίκη.
Συνεχίζει την καλοκαιρινή περιοδεία με τους Λαυρέντη Μαχαιρίτσα, Σάκη Μπουλά, Δημήτρη Σταρόβα, Αντώνη Μιτζέλο και Ελεονώρα Ζουγανέλη.
2007-2008: Συμμετέχει στην παράσταση "Ανοίξαμε και σας περιμένουμε" στο Ζυγό με τους Λαυρέντη Μαχαιρίτσα, Βασίλη Παπακωνσταντίνου, Γιάννη Ζουγανέλη, Σάκη Μπουλα και Δημήτρη Σταρόβα
Συνεχίζει τις εμφανίσεις με τους παραπάνω καλλιτέχνες στην Ακτή Πειραιώς ενώ η παράσταση μετονομάζεται "Μεταφερθήκαμε και σας περιμένουμε" Παράλληλα εμφανίζεται με το παραπάνω σχήμα σε μουσικές σκηνές της Θεσσαλονίκης και με την μπάντα του "Νηπενθείς" στο Σταυρό του Νότου και σε μουσικές σκηνές της Αθήνας (Αρχιτεκτονική, Οξυγόνο, Θύρα Τέχνης, After Dark,Ροές).
Τον ίδιο χρόνο κάνει αφιέρωμα στον Μάνο Λοϊζο με διασκευές και πρωτότυπες εκτελέσεις των τραγουδιών του στην παρουσίαση του βιβλίου του Ισαάκ Σούση για τον συνθέτη. Εκεί βρίσκεται επί σκηνής με την Χάρις Αλεξίου.
Το καλοκαίρι του ίδιου χρόνου περιοδεύει με τους Λαυρέντη Μαχαιρίτσα, Βασίλη Καζούλη και Δημήτρη Σταρόβα. Συμμετέχει στο αφιέρωμα στον Αντώνη Καλογιάννη με αφορμή τα εγκαίνεια του Ανοιχτό Θέατρο Καισαριανής "Αντώνης Καλογιάννης".Επίσης ανοίγει τις δύο μεγάλες συναυλίες του Μαχαιρίτσα στο Λυκαβηττό "Τόσα χρόνια μια ανάσα" όπου παίζει επί σκηνής με καλλιτέχνες όπως ο Διονύσης Σαββόπουλος, ο Γιώργος Νταλάρας, ο Θάνος Μικρούτσικος, ο Βαγγέλης Γερμανός, ο Γιάννης Κότσιρας, ο Μπάμπης Στόκας.
Μουσικές σπουδές
Το 2006 πήρε το Δίπλωμα στο Τρομπόνι από το Ορφείο Ωδείο και το Πτυχίο Αρμονίας από το Εθνικό Ωδείο. Παρακολουθεί την Ανωτέρα στο Μαντολίνο και ετοιμάζεται για τις εξετάσεις για το Δίπλωμα στο βιολί στο Ορφείο Ωδείο και κάνει Αντίστηξη με το Μιχάλη Ροζάκη. Επίσης είναι τελειόφοιτος της Φιλοσοφικής στο τμήμα Μουσικών Σπουδών του Εθνικού και Καποδιστριακού Πανεπιστημίου Αθηνών.
Δισκογραφία
Στις 6 Οκτώβρη 2008 κυκλοφόρησε ο πρώτος προσωπικός του δίσκος όπου συμμετέχουν οι Σπύρος Σακκάς, Λαυρέντης Μαχαιρίτσας, Διονύσης Τσακνής, Βασίλης Παπακωνσταντίνου, Χρήστος Θηβαίος, Βασίλης Καζούλλης, Μιλτιάδης Πασχαλίδης, Φίλιππος Πλιάτσικας και Ζήνα Αρβανιτίδη. Στίχοι, μουσική, ενορχήστρωση είναι του ίδιου του Αλκιβιάδη.
Ρέι Μιστέριο
Ο Όσκαρ Γκουτιέρεζ (Óscar Gutiérrez, 11 Δεκεμβρίου 1974) είναι Αμερικανός–Μεξικανός επαγγελματίας παλαιστής, γνωστός ως Ρέι Μιστέριο. Είναι γνωστός για την καριέρα του στο WWE (2002-2023).
Ο Ρέι Μιστέριο είναι γνωστός για τα επικίνδυνα πηδήματα του μέσα στο ρινγκ, όπου στο Μεξικό αυτό το είδος πάλης λέγεται Lucha Libre. Οι εναέριες κινήσεις του μέσα στο ρινγκ βοήθησαν στο να αρχίσει η καθιέρωση των μικρόσωμων παλαιστών, στις Ηνωμένες Πολιτείες στα τέλη της δεκαετίας του '90. Εκείνη την εποχή, ο Ρέι βρισκόταν στο WCW. Από το 2002 και έπειτα εμφανίζεται στο WWE, όπου ήταν πάντα αγαπητός στο κοινό και έχει κερδίσει τον σεβασμό όλων με τον χαρακτήρα και τις ικανότητές του.
Πρώτα χρόνια
Ο Γκουτιέρεζ ξεκίνησε να ασχολείται με την επαγγελματική πάλη, στην ηλικία των 14 ετών το 1989. Σύντομα πήρε μεταγραφή για την κορυφαία εταιρεία πάλης του Μεξικού, το Asistencia Asesoría y Administración (AAA), όπου έμεινε απο το 1992 μέχρι το 1995. Επίσης, πέρασε απο την ανεξάρτητη σκηνή της πάλης, κερδίζοντας διάφορα πρωταθλήματα.
ECW
Το 1995, υπέγραψε με μια εταιρεία μεγαλύτερης εμβέλειας απο το AAA, το Extreme Championship Wrestling. Ο Μιστέριο πάλευε συχνά με άλλους μικρόσωμους παλαιστές και έμεινε στην εταιρεία μέχρι τα μέσα του 1996.
WCW
Το 1996 βρέθηκε στη τότε μεγαλύτερη εταιρεία πάλης, το World Championship Wrestling, όπου ο Ρέι έγινε γνωστός σε όλη την Αμερική. Εκεί δεν του δόθηκε ποτέ πρωταγωνιστικός ρόλος και παρέμεινε στη κατηγορία των ευκίνητων παλαιστών, κερδίζοντας κάποια πρωταθλήματα. Ο Ρέι κατάφερε να κερδίσει πέντε φορές το Πρωτάθλημα Ευκίνητων Παλαιστών και είχε σεναριακές αντιπαλότητες με τους: Ντιν Μαλένκο, Κόναν, Έντι Γκερέρο και Κρις Τζέρικο. Το 1999, άρχισε να παλεύει με τα μεγάλα ονόματα της εταιρείας, χωρίς ο ίδιος να φθάσει το επίπεδο τους. Μέχρι το 2001 ο Μιστέριο έμεινε στην εταιρεία, η οποία εξαγοράστηκε απο την ανταγωνιστική εταιρεία WWE.
WWE
Το 2002, ο Μιστέριο ξεκίνησε να παλεύει για το WWE και σύντομα η δημοτικότητα του έφθασε σε νέα ύψη. Οι ικανότητες του στη πάλη και η αγάπη του κόσμου, είχαν ως αποτέλεσμα να εκτιμηθεί απο την εταιρεία και γρήγορα ο Μιστέριο κατάκτησε τα πρώτα του πρωταθλήματα. Το 2005, ο Ρέι έγινε Ομαδικός Πρωταθλητής μαζί με τον καλό του φίλο Έντι Γκερέρο, ενώ αργότερα οι δυο τους είχαν μια σεναριακή αντιπαλότητα. Τον Νοέμβριο ο Γκερέρο πέθανε και ο Μιστέριο του απέδωσε φόρο τιμής σε διάφορα σόου της εταιρείας. Το 2006, κέρδισε τον αγώνα Royal Rumble, αφιερώνοντας τη νίκη του στον Έντι Γκερέρο. Με αυτή τη νίκη, ο Μιστέριο απέκτησε το δικαίωμα να διεκδικήσει το Παγκόσμιο Πρωτάθλημα Βαρέων Βαρών. Στο κορυφαία διοργάνωση της εταιρείας, τη WrestleMania, ο Μιστέριο κατάφερε να γίνει ο νέος πρωταθλητής. Για τους επόμενους μήνες, υπερασπίστηκε το πρωτάθλημα, ενάντια σε μεγαλόσωμους αντιπάλους και κατάφερε να το κατέχει για ένα τρίμηνο.
Έπειτα έμεινε εκτός δράσης για αρκετούς μήνες, λόγω ενός τραυματισμού στο γόνατο και όταν επέστρεψε το 2007 περιορίστηκε σε ασήμαντες για το κοινό αντιπαλότητες. Τα επόμενα δύο χρόνια βρήκαν τον Ρέι να έχει κόντρες με τον Παγκόσμιο Πρωταθλητή Βαρέων Βαρών, Ετζ και με τον μεγαλόσωμο Κέιν, να κερδίζει δύο φορές το Διηπειρωτικό Πρωτάθλημα και να έχει μια μεγάλη κόντρα με τον Κρις Τζέρικο. Ο Μιστέριο έγινε για δεύτερη φορά παγκόσμιος πρωταθλητής, καθώς κέρδισε το Παγκόσμιο Πρωτάθλημα Βαρέων Βαρών το 2010. Η θητεία του ως πρωταθλητής κράτησε για μήνα. Σύντομα, άρχισε μια αντιπαλότητα με τον ανερχόμενο συμπατριώτη του, Αλμπέρτο Ντελ Ρίο, η οποία διήρκεσε για αρκετούς μήνες. Το 2011, για πρώτη φορά στη καριέρα του, κέρδισε το κορυφαίο πρωτάθλημα της εταιρείας, το Πρωτάθλημα WWE. Αφού ο Ρέι έχασε το τίτλο την ίδια ημέρα, τραυματίστηκε σοβαρά στο γόνατο και πέρασε απο χειρουργείο. Τον Ιούλιο του 2012 επέστρεψε στα ρινγκ και διεκδίκησε χωρίς επιτυχία το Διηπειρωτικό τίτλο. Μετά, ο Ρέι άρχισε να συνεργάζεται με τον συμπατριώτη του, Σιν Κάρα, με τον οποίο και πάλευαν ως ομάδα. Τον Φεβρουάριο του 2013, ο Ρέι τραυματίστηκε ξανά και απο τότε η αποθεραπεία του τον κρατάει μακριά απο το ρινγκ. Τον Νοέμβριο στο Raw, ο Ρέι επέστρεψε σώζοντας τους Σι Εμ Πανκ και Ντάνιελ Μπράιαν απο μια επίθεση.
Στην WrestleMania, συμμετείχε στο 30-man Battle Royal, στο οποίο έγινε eliminated από τον Cesaro, ο οποίος και νίκησε. Την επόμενη μέρα είχε τον τελευταίο του αγώνα στο WWE ενάντια στον Bad News Barrett, όπου και έχασε.
Από τότε, δεν εμφανίστηκε ποτέ ξανά στο WWE, με το οποίο ξεκίνησε διαμάχη για το συμβόλαιό του. Οι 2 πλευρές δεν τα βρήκαν, και ο Rey περίμενε απλά να λήξει το συμβόλαιό του. Στις 26 Φεβρουαρίου 2015, το συμβόλαιό του έληξε, αποχωρόντας έτσι απο τo WWE.
Επιστροφη(2018-Σημερα)
Ο Mysterio τον Ιούλιο του 2018 Συμμετείχε στο World Cup WWE,αλλά ηττήθηκε στα ημιτελικά από τον Miz στο Crown Jewel. Δύο νύχτες αργότερα στο SmackDown Live, ο Mysterio δέχτηκε επίθεση από τον Randy Orton, όπου του έσκισε τη μάσκα του Mysterio από το πρόσωπό του[221] Οι δύο τους πάλεψαν την επόμενη εβδομάδα, με τον Orton να παίρνει το πάνω χέρι[222]  Στο Starrcade στις 25 Νοεμβρίου, ο Mysterio αντιμετώπισε τον Shinsuke Nakamura για το Διασυνοριακό Πρωτάθλημα και κέρδισε τον αγώνα με disqualification, αλλά όχι τον τίτλο.Στη συνέχεια, συνεργάστηκε με τον Rusev για να νικήσουν τον Nakamura και τον Miz[223]  Στο TLC: Tables, Ladders & Chairs στις 16 Δεκεμβρίου, ο Mysterio νίκησε τον Orton σε έναν αγώνα με καρέκλες, τερματίζοντας τη διαμάχη τους. Στις 27 Ιανουαρίου 2019, στο Royal Rumble, ο Mysterio μπήκε στο #25, αλλά αποκλείστηκε από τον Orton.
Από τον Φεβρουάριο έως τον Μάιο, ο Mysterio έδωσε αρκετούς αγώνες για το πρωτάθλημα Ηνωμένων Πολιτειών του Samoa Joe. Απέτυχε να τον κερδίσει στο Fastlane και στη WrestleMania 35.[227][228][229] Αφού μεταφέρθηκε στο Raw ως μέρος του Superstar Shake-up,[230] ο Mysterio κέρδισε τον τίτλο στο Money in the Bank, και έγινε ο εικοστός πρώτος WWE Grand Slam Champion στη διαδικασία[231] Ωστόσο, στο επεισόδιο της 3ης Ιουνίου στο Raw, ο Mysterio ανακοίνωσε ότι θα επέστρεφε τον τίτλο στον Joe λόγω τραυματισμού[232]  Ο Mysterio επέστρεψε από τον τραυματισμό του ένα μήνα αργότερα[233]
Στο επεισόδιο της 23ης Σεπτεμβρίου του Raw, ο Mysterio κέρδισε έναν αγώνα αποκλεισμού με μοιραία πεντάδα, ο οποίος οδήγησε τον Mysterio να κερδίσει μια ευκαιρία για το Παγκόσμιο Πρωτάθλημα εναντίον του Seth Rollins[234] Ωστόσο, την επόμενη εβδομάδα στο Raw, ο Mysterio και ο Dominik δέχτηκαν βίαιη επίθεση από τον Brock Lesnar, με αποτέλεσμα ο τελευταίος να τραυματιστεί στην ιστορία[235]  Στο επεισόδιο της 4ης Οκτωβρίου του SmackDown, ο Mysterio βοήθησε το ντεμπούτο του Cain Velasquez να επιτεθεί στον Lesnar μετά τη νίκη του τελευταίου στο πρωτάθλημα WWE[236]  Στο Crown Jewel στις 31 Οκτωβρίου, ο Λέσναρ νίκησε τον Βελάσκεζ με υποταγή και συνέχισε να εφαρμόζει το κλείδωμα Κιμούρα μετά το τέλος του αγώνα, μέχρι που ο Μυστέριο επιτέθηκε στον Λέσναρ με μια καρέκλα[237]  Την επόμενη εβδομάδα, ο Λέσναρ εγκατέλειψε το SmackDown και μετακόμισε στο Raw για να πάρει εκδίκηση από τον Μυστέριο, ο οποίος είχε μετακινηθεί στο Raw[238]  Στο Survivor Series στις 24 Νοεμβρίου, ο Mysterio έχασε από τον Lesnar παρά την παρέμβαση του Dominik.
Ο Μυστέριο ανέκτησε το πρωτάθλημα των Ηνωμένων Πολιτειών στο επεισόδιο της 25ης Νοεμβρίου του Raw, όταν νίκησε τον A.J. Styles,[241] αλλά 31 ημέρες αργότερα το έχασε κατά τη διάρκεια ενός house show στο Madison Square Garden από τον Andrade[242]  Στη συνέχεια προσπάθησε να κερδίσει ξανά τον τίτλο στις 6 Ιανουαρίου 2020 και στις 20 Ιανουαρίου 2020 στο Raw, αλλά ο Andrade διατήρησε με επιτυχία τον τίτλο.
Συνεργασία με τον Dominik Mysterio (2020-2022)
Στο επεισόδιο της 20ης Απριλίου του Raw, ο Mysterio νίκησε τον Murphy για να προκριθεί στον αγώνα Money in the Bank ladder match[245] Στο Money in the Bank στις 10 Μαΐου, ο Mysterio απέτυχε να κερδίσει τον αγώνα[246]  Στο επόμενο επεισόδιο του Raw, ο Mysterio και ο Aleister Black πάλεψαν με τον Seth Rollins και τον Murphy μέχρι τον αποκλεισμό, όταν ο Rollins τράβηξε τον Mysterio από την ποδιά του ρινγκ και χρησιμοποίησε τη γωνία των χαλύβδινων σκαλοπατιών για να τρυπήσει το μάτι του Mysterio, βγάζοντάς τον εκτός μάχης.Αυτό είχε ως αποτέλεσμα να δημιουργηθούν εικασίες ότι ο Mysterio θα "αποσυρθεί", μετά από εβδομάδες κοροϊδίας από τον Rollins. Ωστόσο, ο Mysterio και ο Dominik άρχισαν αργότερα να στοχοποιούν τον Rollins, με τον Mysterio να προκαλεί τον Rollins σε έναν αγώνα Μάτι για Μάτι στο The Horror Show στο Extreme Rules- ο αγώνας θα μπορούσε να κερδηθεί με την "αφαίρεση" του βολβού του ματιού του αντιπάλου. Στην εκδήλωση της 19ης Ιουλίου, ο Mysterio έχασε τον αγώνα με φρικτό τρόπο, αλλά οι γιατροί πίστευαν ότι το μάτι του μπορούσε να σωθεί. Στο Payback στις 30 Αυγούστου, ο Mysterio και ο γιος του Dominik Mysterio νίκησαν τους Rollins και Murphy.Στο πλαίσιο του Draft 2020, ο Mysterio μεταφέρθηκε στο SmackDown.Ο Mysterio και ο Rollins αντιμετώπισαν ο ένας τον άλλον σε έναν αγώνα No Holds Barred Final Chapter στο επεισόδιο του SmackDown στις 13 Νοεμβρίου, τον οποίο ο Mysterio κέρδισε μετά από βοήθεια από τον Murphy, ο οποίος στράφηκε εναντίον του Rollins. Στο Survivor Series στις 22 Νοεμβρίου, ο Rey και ο Dominik θα συμμετείχαν και οι δύο σε ένα dual brand battle royal, αλλά και οι δύο αποκλείστηκαν. Στις 26 Ιανουαρίου, στο Superstar Spectacle, οι Mysterio, Ricochet, Dilsher Shanky και Giant Zanjeer νίκησαν τους Cesaro, Dolph Ziggler, King Corbin και Shinsuke Nakamura.Στο Royal Rumble στις 31 Ιανουαρίου 2021, ο Mysterio μπήκε στο #26, αλλά θα αποκλειστεί από τον Omos.
Προσωπική Ζωή
Ο Ρέι και η γυναίκα του, Άντζι, έχουν αποκτήσει δύο παιδιά, τον Ντόμινικ και την Αλία. Επίσης, είναι Ρωμαιοκαθολικός Χριστιανός, το οποίο γνωστοποιεί κάνοντας συχνά το σταυρό του πριν μπει στο ρινγκ.
Στη πάλη
thumb|190px|right|Ο Ρέι ως Παγκόσμιος Πρωταθλητής Βαρέων Βαρών.
Εξωτερικοί σύνδεσμοι
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του WWE
Δημοκρατικό Κόμμα (Λουξεμβούργο)
Το Δημοκρατικό Κόμμα (λουξ. Demokratesch Partei, γαλλ. Parti Démocratique, γερμ. Demokratische Partei) είναι ένα φιλελεύθερο πολιτικό κόμμα του Λουξεμβούργου. Το κόμμα είναι το κυριότερο φιλελεύθερο κόμμα της χώρας και ένα από τα τρία μεγαλύτερα κόμματα μαζί με το Χριστιανικό Κοινωνικό Λαϊκό Κόμμα και το Λουξεμβουργιανό Σοσιαλιστικό Εργατικό Κόμμα, ενώ υποστηρίζει μετριοπαθώς τον οικονομικό φιλελευθερισμό, καθώς και τις πολιτικές ελευθερίες, τα ανθρώπινα δικαιώματα και τον διεθνισμό.
Το κόμμα ιδρύθηκε στις 24 Απριλίου 1955 και είναι το τρίτο μεγαλύτερο κόμμα στην Βουλή των Αντιπροσώπων, κατέχοντας 9 από τις συνολικά 60 του κοινοβουλίου, έχοντας κερδίσει το 15% των ψήφων στις εκλογές του 2009. Επίσης, κατέχει μία από τις έξι έδρες του Λουξεμβούργου στο Ευρωπαϊκό Κοινοβούλιο. Συγκεντρώνει τα μεγαλύτερα ποσοστά του γύρω από την Πόλη του Λουξεμβούργου καθώς, από το 1970, ο δήμαρχος της πόλης προέρχεται από το κόμμα.
Το κόμμα συμμετείχε συχνά στην κυβέρνηση μαζί με το Χριστιανικό Κοινωνικό Λαϊκό Κόμμα, ενώ από το κόμμα προέρχεται ο μόνος πρωθυπουργός του Λουξεμβούργου που δεν προέρχεται από το Χριστιανικό Κοινωνικό Λαϊκό Κόμμα, ο Γκαστόν Θορν. Το κόμμα είναι μέλος του Κόμματος Συμμαχίας Φιλελευθέρων και Δημοκρατών για την Ευρώπη και της Φιλελεύθερης Διεθνούς. Το Δημοκρατικό Κόμμα θεωρείται ως ένα από τα φιλελεύθερα κόμματα που ασκούν την μεγαλύτερη επιρροή στην Ευρώπη εξαιτίας της δύναμής του, της συχνής συμμετοχής του σε κυβερνήσεις, του ρόλου του σε διεθνή ιδρύματα και την ηγεσία του Γκαστόν Θορν.
Νάσσοι
Οι Νάσσοι ήταν αρχαία κώμη της Αζανίας της Αρκαδίας· σήμερα η περιοχή διοικητικά ανήκει στον Νομό Αρκαδίας και στην Επαρχία Μαντινείας.
Βρισκόταν στον αρχαίο δρόμο. Απείχε επτά στάδια από τις Καφυές και πενήντα στάδια από τον Λάδωνα. Κοντά υπήρχε το αρχαίο δάσος του Σόρωνα και οι κώμες Σκοτάνη, Αργέαθοι και Λυκούντες. Ανήκε στην πόλη - κράτος του Κλείτωρα.
Ο σήμερα λεγόμενος «Κάμπος του Δάρα» ή «Κοιλάδα του Τράγου», με τις γύρω πλαγιές των βουνών, ήταν η περιοχή των αρχαίων αρκαδικών «Νάσων». Οι «Νάσοι» (δηλ. οι «Νήσοι», τα νησιά του τόπου εκείνου), θα ήταν κάποτε, όπως φαίνεται, «λιμναίοι οικισμοί» μέσα σε κάποια μεγάλη λίμνη με πολλές μικρές οικήσεις, που θ' απλωνόταν μέσα κι έξω από τον σημερινό «Κάμπο του Δάρα». Οι οικισμοί λοιπόν των «Νησιών» εκείνων θ' αποτελούσαν τους γνωστούς από τ' αρχαία χρόνια «Νάσους», που κυρίως τις γνωρίζουμε από τις πληροφορίες του Μικρασιάτη περιηγητή Παυσανία, στα 176 μ.Χ., όπως περιγράφονται στα "Αρκαδικά",  βιβλίο του έργου του Ελλάδος περιήγησις.
Βιβλιογραφία
Κατηγορία:Αρκαδική Αζανία Κατηγορία:Πόλεις της αρχαίας Αρκαδίας Κατηγορία:Κλείτωρ Κατηγορία:Δήμος Τρίπολης
Κωνσταντίνος Διογένης (γιος Ρωμανού Δ΄)
Ο Κωνσταντίνος Διογένης (απεβ. 1073) από τη Δυναστεία των Διογένηδων κατείχε το αξίωμα του κουροπαλάτη στη Ρωμανία.
Βιογραφία
Η Άννα Δαλασσηνή Χάροντος, σύζυγος του Ιωάννη Κομνηνού, αδελφού του Ισαακίου Α΄ Αυτοκράτορα των Ρωμαίων, απεχθανόταν την Οικογένεια των Δουκών. Κατά τις αντιλήψεις της είχαν αναγκάσει τον Ισαάκιο Α΄ να παραιτηθεί, τον άνδρα της να αρνηθεί το θρόνο και τον σφετερίστηκαν εκείνοι. Η Άννα εκτιμούσε ότι η χώρα θα οδηγηθεί σε προβλήματα. Ο Κωνσταντίνος Ι΄ Δούκας απεβίωσε αφήνοντας τρεις ανήλικους γιους και η Άννα σχεδίασε με τον Ρωμανό Διογένη και άλλους να παραγκωνίσουν τον διάδοχο. Έτσι ο Ρωμανός Δ΄ παντρεύτηκε τη χήρα του Αυτοκράτορα, την Ευδοκία Μακρεμβολίτισσα και ανήλθε στο θρόνο. Η Άννα και ο Ρωμανός Δ΄ πάντρεψαν τα παιδιά τους, ως ένδειξη δύναμης της συμμαχίας τους: Η Θεοδώρα Κομνηνή παντρεύτηκε τον Κωνσταντίνο Διογένη.
Η Θεοδώρα ήταν αδελφή του Αλεξίου Α΄ Αυτοκράτορα των Ρωμαίων. Η κόρη τους παντρεύτηκε τον μεγάλο πρίγκιπα της Σερβίας. Το 1073 ο Κωνσταντίνος έπεσε στη μάχη. Το 1095 ένας τυχοδιώκτης, προσποιήθηκε ότι ήταν εκείνος και εισέβαλε στη Ρωμανία με τη βοήθεια Κουμάνων.
Οικογένεια
Νυμφεύτηκε τη Θεοδώρα Κομνηνή, κόρη του Ιωάννη δομεστίκου των Σχολών (αρχηγού του Στρατού) και είχε τέκνα:
Πηγές
Κατηγορία:Βυζαντινοί του 11ου αιώνα Κατηγορία:Κουροπαλάτες Κωνσταντινος
Διάγραμμα ροής δεδομένων
thumb|360px|Παράδειγμα Διαγράμματος Ροής Δεδομένων.
Σε ένα DFD, τα δεδομένα ρέουν από μια εξωτερική πηγή δεδομένων προς έναν εσωτερικό αποθηκευτικό χώρο δεδομένων ή έναν εξωτερικό προορισμό δεδομένων, μέσω μιας εσωτερικής διεργασίας.
Ένα DFD δεν παρέχει πληροφορίες για το χρονισμό των διεργασιών ή το αν αυτές λειτουργούν ακολουθιακά ή παράλληλα. Είναι επομένως διαφορετικό από ένα διάγραμμα ροής (flowchart), το οποίο δείχνει τη ροή του ελέγχου μέσα σε έναν αλγόριθμο και επιτρέπει στον αναγνώστη να βρίσκει ποιες λειτουργίες θα εκτελεστούν, με ποια σειρά και κάτω από ποιες συνθήκες, αλλά όχι τι είδους δεδομένα θα εισαχθούν και θα εξαχθούν από το σύστημα, ούτε από πού έρχονται τα δεδομένα και προς τα πού κατευθύνονται, ούτε πού αυτά αποθηκεύονται (όλες αυτές οι πληροφορίες εμφανίζονται σε ένα DFD).
Γενικά
Αποτελεί κοινή πρακτική η δημιουργία αρχικά ενός διαγράμματος ροής δεδομένων contexts (system context diagram, context-level data flow diagram), το οποίο να δείχνει την αλληλεπίδραση μεταξύ του συστήματος και των εξωτερικών agents, οι οποίοι λειτουργούν σαν πηγές και προορισμοί δεδομένων. Σε αυτό το διάγραμμα, που είναι γνωστό και σαν 'DFD Επιπέδου 0', οι αλληλεπιδράσεις του συστήματος με τον εξωτερικό κόσμο μοντελοποιούνται αποκλειστικά με βάση τις ροές δεδομένων στο όριο του συστήματος (system boundary). Το διάγραμμα δείχνει όλο το σύστημα σαν μια μοναδική διεργασία και δεν παρέχει πληροφορίες για την εσωτερική του οργάνωση.